
Către,

· PREŞEDINTELE ROMÂNIEI,
· PARLAMENTUL ROMÂNIEI,

· GUVERNUL ROMÂNIEI,    
· AUTORITATEA  ELECTORALĂ  PERMANENTĂ,

· PARTIDELE  PARLAMENTARE
        Ne adresăm dumneavoastră în calitatea pe care o deţineţi în Statul Român ,pentru a opri acele modificari ale legislaţiei electorale initiaţiate de Autoritate Electorala Permanenta (AEP), care încalcă spiritul şi litera Constituţiei României.

      Proiectul de Cod Electoral propus şi susţinut de Autoritatea Electorală Permanentă este specific mai degrabă unor state autoritare sau unor regimuri nedemocratice!!!
     Prin asumarea acestui proiect, adică prin tertipuri legislative, partidele politice aflate la putere de 21 de ani îşi manifestă intenţia de a  bloca accesul  partidelor neparlamentare, care nu beneficiază de subvenţii de stat în competiţia electorală!!
       Prin prevederile sale, acest proiect de Cod Electoral, neobişnuit în spaţiul european, promovează un sistem oligarhic. Proiectul de lege este nedemocratic întrucât permite accesul la competiţia electorală doar acelor partide care dispun de vaste resurse materiale. 

         Din ianuarie 2007 România este stat membru cu drepturi depline al Uniunii Europene. Asumarea unui astfel de proiect ar plasa România în afara acesteia întrucât în nicio altă ţară membră a UE nu funcţionează o legislaţie electorala de asemenea natură!

        Faţă de legile electorale în vigoare, proiectul AEP introduce o serie de discriminări şi condiţionări inacceptabile într-un stat de drept.

       Vă prezentăm câteva prevederi ale proiectului de Cod Electoral care sunt inacceptabile din punctul nostru de vedere:
1) Proiectul de Cod Electoral este în afara normelor electorale europene care nu sunt nici pe departe atât de restrictive. În ţările UE  unde sunt solicitate garanţii materiale, sumele prevăzute  sunt de circa douăzeci de ori mai mici. !!(Anexa 1)
2) Proiectul de lege încalcă Constituţia României: art. 37 – dreptul de a fi ales, art. 38 – dreptul de a fi ales în Parlamentul European, art. 53 – restrângerea exerciţiului unor drepturi sau a unor libertăţi
3) Nu suntem de acord cu garanţiile financiare propuse de acest Cod Electoral!         Aceste sume ar fi justificate doar în cazul unui contract  în care  partea  obligată să constituie garanţia financiară ar trebui să achite o eventuală pagubă. 
4) Sumele  propuse  drept  garanţii  financiare  pentru participarea în alegeri sunt exagerate şi, în consecinţă, restrictive. De exemplu: pentru alegerile locale un partid politic ar trebui să depună 10.500.000 Euro, pentru alegerile parlamentare 750.000 Euro, pentru alegerile europarlamentare 25.000.Euro, iar pentru alegerile prezidenţiale 82.000. euro. (Anexăm tabelul cu garanţiile solicitate conform actualului proiect - Anexa 2)

         Considerăm că impunerea acestor garanţii financiare ar aduce grave prejudicii democraţiei din România, iar accesul în Administraţia Publică şi în Parlament ar fi permis doar persoanelor potente financiar. 
          Eventualitatea concretizării acestui proiect de lege este sinonimă cu desfiinţarea partidelor neparlamentare.

          Accesul pe criterii financiare în Parlament si in Administratia Publica  este doar un prim pas către oligopolizarea  instituţiilor publice şi către îndepărtarea de principiile liberului acces la funcţiile în stat. 
        Solicităm ca în textul legii să fie prevăzute urmatoarele modificări:  

1) Eliminarea garanţiilor financiare propuse de actualul proiect AEP.
2) Frauda electorală trebuie reîncadrată, de la actualul statut de contravenţie la cel de infracţiune. Nu suntem de acord cu amenzile derizorii prevăzute în cazul fraudei electorale întrucât nu modifică cu nimic suspiciunile ce planează asupra practicilor electorale din ultimii douăzeci de ani.
3)  În situaţia de alegeri parţiale cauzate de renunţarea premeditată la mandat (vezi cazurile recente ale lui Bogdan Olteanu sau a Danielei  Popa) sau de invalidare a mandatului în situaţiile de condamnare definitivă, cheltuielile necesare pentru repetarea alegerilor să fie asumate de partidul în numele căruia a fost înregistrat candidatul sau de către respectivul oficial (art .125 ).
4) Timpii de antenă trebuie să fie egali pentru toţi competitorii electorali (respingem art.88, alin 6 din Proiectul Legii electorale).                                                        

